Familok – chaupa stowiano lo familijōw ôd grubiorzōw we miastach we cołkym Gōrnym Ślōnsku miyndzy XIX a XX stoleciym. Bezma wszyjske familoki stowiane bōły ze cegły, miały uōne jedyn abo dwa sztoki, bez kanalizacyje (bōła ino na schodach, tam kaj waserlajtōng). Kożde pomiyszkaniy skłodało sie ze kuchynie a izby, niykej kōmory. Nad ausgusym nojdowoł sie waserlajtōng, a haziel we familokach piyrwyj bōł na placu, potym, kej sprawiōno ôstała kanalizacyjo, we siyni. Familoki bōły stowiane wele drōgi, jedyn kole drugigo, raja za rajōm, a skiż tygo powstowoł charakterystyczny ukłod urbanistyczny. Ôdrōżniały sie tyż ôd inkszych kamiynicōw tym, co miały fynsterrōmy (abo futrziny) we ôknach a fynsterbrety ôbmalowane blank na czyrwiōno (we kerych pomiyszkiwali grubiorze) abo ziylōno (pomiyszkiwane bez hōciorzōw). Familoki dzisiej. Moc familokōw je we Biskupicach, Bobrku, Chropaczowie, Chwalowicach, Lipinach, Niikiszu, Frynie, Ôrzegowie, Siymianowicach, Szōmbierkach, Szopienicach, Świyntochlowicach, Zołynżu. Czynsto sōm zabytkowymi ôbiektōma. Zdjyńcia familokōw we Niikiszu